ลักษณะตุ่มคือคล้ายๆสิวค่ะแต่สัมผัสแล้วไม่รู้สึกเจ็บอะไรเลย ครั้งแรกที่สังเกตมันเป็นเม็ดใสๆพอ2วันแล้วสีเป็นเม็ดขาวคล้ายๆสิวเลยค่ะพึ่งเป็นได้ประมาณ 3-4วันค่ะก็เลยกังวลใจว่าจะเป็นอะไรไหม
สวัสดีค่ะ ตุ่มคล้ายสิวที่บริเวณแคมนอก อาจเกิดจาก1. เป็นต่อมไขมัน (fordyce spot) จะเห็นเป็นตุ่มเล็กๆ สีขาวหรือสีขาวเหลือง พบได้ตั้งแต่บริเวณแคมเล็ก ปากช่องคลอดและในช่องคลอด ไม่จัดเป็นโรคและไม่ทำให้เกิดอาการใดๆ2.การแพ้หรือระคายเคืองต่อสารเคมีต่างๆ โดยอาจเป็นตุ่มน้ำใส หรือตุ่มนูนแดงก็ได้ มักมีอาการคันร่วมด้วย3. รูขุมขนอักเสบ จากการติดเชื้อแบคทีเรียหรือเชื้อรา โดยจะพบบริเวณผิวที่มีขนขึ้น จะเห็นเป็นตุ่มแดง และมักเกิดขึ้นหลายตุ่ม บางตุ่มอาจมีหัวหนองเกิดขึ้น ดูคล้ายสิว มีอาการเจ็บ และคันร่วมด้วย4. หูดหงอนไก่ เป็นโรคติดต่อจากการมีเพศสัมพัน แต่จะเห็นเป็นติ่งเนื้อหรือตุ่มเนื้ออ่อนๆ สีชมพูหรือสีเนื้อ ผิวมักขรุขระ อาจมีอาการคันร่วมด้วยได้5. เริมที่อวัยวะเพศ เริ่มแรกเป็นตุ่มน้ำใสขึ้นมาก่อน แต่ต่อมาก็จะแตกออกและกลายเป็นแผล มีอาการแสบร้อนหรือเจ็บปวดหากตุ่มมีเพียงแค่ 1 ตุ่ม ไม่มีอาการคัน ไม่เจ็บ ไม่ปวด ไม่โตขึ้น อาจเป็นต่อมไขมัน (fordyce spot) ก็ได้ แต่หากจะให้แน่นอน ก็ควรไปพบสูติ-นรีแพทย์เพื่อตรวจวินิจฉัยค่ะ ในเบื้องต้น ก็ไม่ควรไปแกะ เกา บีบตุ่มดังกล่าว ไม่ใช้อะไรไปทาบริเวณอวัยวะเพศค่ะ